CELEX: 32021D2099
Language: hu
Date: 2021-11-25 00:00:00
Title: A Politikai és Biztonsági Bizottság (KKBP) 2021/2099 határozata (2021. november 25.) az Európai Unió közép-afrikai köztársasági tanácsadó KBVP-missziója (EUAM RCA) misszióvezetője megbízatásának meghosszabbításáról (EUAM RCA/1/2021)

2021.11.30.   
               
               
                  HU
               
               
                  Az Európai Unió Hivatalos Lapja
               
               
                  L 428/1
               
            
         A POLITIKAI ÉS BIZTONSÁGI BIZOTTSÁG (KKBP) 2021/2099 határozata
         (2021. november 25.)
         az Európai Unió közép-afrikai köztársasági tanácsadó KBVP-missziója (EUAM RCA) misszióvezetője megbízatásának meghosszabbításáról (EUAM RCA/1/2021)
         A POLITIKAI ÉS BIZTONSÁGI BIZOTTSÁG,
         tekintettel az Európai Unióról szóló szerződésre és különösen annak 38. cikke harmadik bekezdésére,
         tekintettel az Európai Unió közép-afrikai köztársasági tanácsadó KBVP-missziójáról (EUAM RCA) szóló, 2019. december 9-i (KKBP) 2019/2110 tanácsi határozatra (1) és különösen annak 8. cikke (1) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:
         
                     (1)
                  
                  
                     A (KKBP) 2019/2110 határozat alapján a Politikai és Biztonsági Bizottság a Szerződés 38. cikkének harmadik bekezdésével összhangban felhatalmazással rendelkezik arra, hogy az Európai Unió közép-afrikai köztársasági tanácsadó KBVP-missziója (EUAM RCA) politikai ellenőrzésének és stratégiai irányításának gyakorlása céljából meghozza a megfelelő határozatokat, beleértve a misszióvezető kinevezéséről szóló határozatot is.
                  
               
                     (2)
                  
                  
                     A PBB 2019. december 17-én elfogadta a (KKBP) 2019/2189 határozatot (2), amellyel Paulo SOARES-t nevezte ki az EUAM RCA misszióvezetőjévé a 2019. december 9-től 2020. december 8-ig tartó időszakra.
                  
               
                     (3)
                  
                  
                     A PBB 2020. november 24-én elfogadta a (KKBP) 2020/1774 határozatot (3), amellyel meghosszabbította Paulo SOARES-nek az EUAM RCA misszióvezetőjeként betöltött megbízatását a 2020. december 9-től 2021. december 8-ig tartó időszakra.
                  
               
                     (4)
                  
                  
                     Az Unió külügyi és biztonságpolitikai főképviselője Paulo SOARES-nek az EUAM RCA misszióvezetőjeként betöltött megbízatásának a 2021. december 9-től 2022. augusztus 8-ig tartó időszakra történő további meghosszabbítására tett javaslatot,
                  
               ELFOGADTA EZT A HATÁROZATOT:
         
            1. cikk
            A Politikai és Biztonsági Bizottság meghosszabbítja Paulo SOARES-nek az Európai Unió közép-afrikai köztársasági tanácsadó KBVP-missziója (EUAM RCA) misszióvezetőjéként betöltött megbízatását a 2021. december 9-től 2022. augusztus 8-ig tartó időszakra.
         
         
            2. cikk
            Ez a határozat az elfogadásának napján lép hatályba.
            Ezt a határozatot 2021. december 9-től kell alkalmazni.
         
         
            Kelt Brüsszelben, 2021. november 25-én.
            
               
                  a Politikai és Biztonsági Bizottság részéről
               
               
                  az elnök
               
               D. PRONK
            
         
         
            (1)  HL L 318., 2019.12.10., 141. o.
         
         
            (2)  A Politikai és Biztonsági Bizottság (KKBP) 2019/2189 határozata (2019. december 17.) az Európai Unió közép-afrikai köztársasági tanácsadó KBVP-missziója (EUAM RCA) misszióvezetőjének kinevezéséről (EUAM RCA/1/2019) (HL L 330., 2019.12.20., 51. o.).
         
            (3)  A Politikai és Biztonsági Bizottság (KKBP) 2020/1774 határozata (2020. november 24.) az Európai Unió közép-afrikai köztársasági tanácsadó missziója (EUAM RCA) misszióvezetője megbízatásának meghosszabbításáról (EUAM RCA/1/2020) (HL L 398., 2020.11.27., 22. o.).